Z A P I S N I K

2. sjednica Vijeća Mjesnog odbora Podsused,

u Zagrebu,  06.07.2021.
s početkom u 18 sati

NAZOČNI ČLANOVI VIJEĆA:

Dino Duspara, Ivona Grgurinović, Željko Šimunović, Nikola Bunčić, Petra Brekalo, 

Robert Šafranko
NENAZOČNI ČLANOVI VIJEĆA:
Martina Poljak
Predsjedava  Robert Šafranko, predsjednik Vijeća.

Zapisnik vodi: Robert Šafranko

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati.
Predsjednik predlaže dnevni red:
D N E V N I   R E D

1. Raspored dežurstava vijećnika u prostorijama Mjesnog odbora
2. Zaključci na temelju zahtjeva građana
3. Pitanja i prijedlozi
Točka 1.  

Vijeće jednoglasno / većinom od 6 glasova donosi
Z A K LJ U Č A K

Prisutni članovi vijeća jednoglasno donose odluku o rasporedu dežurstva Mjesnog odbora a koje će početi od 9. mjeseca tekuće godine, i održavati će se 1. utorka u mjesecu u vremenu od 17.30 do 18.30 sati. 

Točka 2.  
Zahtjevi građana pristigli mailom.
a) Gosp. Nenad Bitunjac traži dodatni usporivač prometa u ulici Seljačke bune na potezu od Spomenika Matije Gupca do sportske dvorane Sutinska vrela, radi nesavjesne i prebrze vožnje u zoni bolnice, škole i sportske dvorane.
Članovi Vijeća primili su pisani materijal mailom i na sjednici.
Predsjednik usmeno informira nazočne o predmetu rasprave i odlučivanja.

U raspravi sudjeluju svi prisutni članovi (6)
Vijeće jednoglasno sa 6 glasova donosi

Z A K LJ U Č A K

Prisutni članovi vijeća jednoglasno donose pozitivno mišljenje o zahtjevu g. Bitunjca, te Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje i ispunjavanje zahtjeva u svrhu sigurnosti u prometu građana ovog dijela kvarta.
[image: image1.jpg]Nenad Bitunjac - dodatni usporivagi

POSTOJECI
USPORIVAC

PRIJEDLOG
DODATNI
USPORIVACI





_______________________________________________________________________________
b) Gđa. Božica Žugec traži dodatnu traku i skretač ulijevo na semaforu u ulici Aleja Bologne iz smjera Zaprešića na raskrižju kod Auto kuće Dojkić, uz obrazloženje kako bi se tako smanjio promet kroz centar Podsuseda i Podsusedski trg .

Članovi Vijeća primili su pisani materijal mailom i na sjednici.

Predsjednik usmeno informira nazočne o predmetu rasprave i odlučivanja.

U raspravi sudjeluju svi prisutni članovi (6)

Vijeće jednoglasno sa 6 glasova donosi

Z A K LJ U Č A K

Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje je li takvo riješenje tehnički moguće uz obrazloženje.
_______________________________________________________________________________

c) Gosp. Boris Buršić traži od ZET-a izmjenu polaska bus linije 119 s Črnomerca, koja je dosad bila u 7.15 a sada po ljeti je ukinuta zbog ljetnog reda vožnje, pa gospodin ne stiže na posao i predlaže da se vrati polazak s Črnomerca u 7.15 jer većina ljudi radi od 8.00 h.
Članovi Vijeća primili su pisani materijal mailom i na sjednici.

Predsjednik usmeno informira nazočne o predmetu rasprave i odlučivanja.

U raspravi sudjeluju svi prisutni članovi (6)

Vijeće jednoglasno sa 6 glasova donosi

Z A K LJ U Č A K

Vijeće MO Podsused moli Vijeće GČ Podsused-Vrapče da od ZET-a zatraži mišljenje i mogućnost riješenja problema ovog zahtjeva.
Predsjednik VMO Podsused će mailom kontaktirati gosp. i predložiti mu alternativne pravce i autobusne linije putovanja Alejom Bologne paralelnom sa Samoborskom ulicom.

_______________________________________________________________________________

Točka 3. 
Pitanja i prijedlozi

Predsjednik Vijeća MO Podsused, Robert Šafranko, iznosi još dva maila sa zahtjevom građana:
a) Gosp. Tihomir Jelinčić iznosi problem u ulici Sutinska vrela br 28. - 30. koja je nedugo novo asflatirana te je maknut uspornik, nije vraćen, i nije stavljena vertikalna signalizacija na početku tog odvojka kojom se brani ulazak kamiona težim od 2 tone.
Ulica je naime široka 3,5 m, uska, mirna sa samo par kuća i skladištem pića jedne tvrtke gdje dolaze ti veći kamioni, voze neprimjerenom brzinom. Gospodin traži postavljanje znaka zabrane za kamione preko 2 tone na početku odvojka i uspornika u ulici.

Članovi Vijeća primili su pisani materijal mailom i na sjednici.

Predsjednik usmeno informira nazočne o predmetu rasprave i odlučivanja.

U raspravi sudjeluju svi prisutni članovi (6)

Vijeće jednoglasno sa 6 glasova donosi
Z A K LJ U Č A K

Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje i ispunjavanje zahtjeva u svrhu sigurnosti u prometu ovog građanina.

_______________________________________________________________________________

b) Gđa. Josipa Lovrić traži informaciju o izgradnji sjevernog dijela Mokranjčevih stuba. Naime, izgrađen je samo južni dio tih stuba (donji dio), a gornji sjeverni nije i trenutno je to strmi i klizav puteljak koji nije prohodan za starije i djecu.

Članovi Vijeća primili su pisani materijal mailom i na sjednici.

Predsjednik usmeno informira nazočne o predmetu rasprave i odlučivanja.

U raspravi sudjeluju svi prisutni članovi (6)

Vijeće jednoglasno sa 6 glasova donosi
Z A K LJ U Č A K

Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži mišljenje i procjenu troška takve izgradnje, kako bi VMO Podsused i VGČ Podsused-Vrapče moglo donijeti odluku o uvrštenju u svoje planove.
_______________________________________________________________________________

Član Vijeća MO Podsused, Željko Šimunović, predlaže 2 prijedloga:
1. Prijedlog – traže se dodatni zahvati vezani uz izgradnju dječjeg igrališta u Parku Blanje iza podsusedske ambulante:

· uz postojeću postaviti još jednu ljuljačku s manjom sigurnijom sjedalicom za malu djecu
· bijeli šljunak prilaznog puta dječjem igralištu zamijeniti amortizirajućom podlogom ili ukrasnim kamenim kockama (boja žuta / naranđasta / … usklađeno prema ostaloj tamno crvenoj podlozi)

- prilazne stepenice obnoviti u plavom izvornom zagrebačkom kamenu (kao nekad)

- šikaru uz istočnu ogradu dječjeg igrališta iskrčiti i postaviti novu ogradu

Obrazloženje:

Gornji prijedlozi zaprimljeni su od stanovnika koji dovode djecu iako igralište i okoliš još nisu do kraja uređeni. Vezano uz zamjenu bijelog šljunka prilaznog puta, najviše se žale mame budući da se oštri kamenčići prenose na amortizirajuću podlogu, pa se djeca prilikom pada ozljeđuju dobivajući krvave ogrebotine. Pored toga bijeli tragovi nagrđuju tamno crvenu amortizirajuću podlogu. Vezano uz obnovu stepenica, prilikom razgovora o tom zahvatu i opaske da se stepenice ne nalaze na parceli u vlasništvu Grada, gosp. Kljajiću poslan je prijedlog dopisa na temelju kojeg bi suvlasnici parcele na kojoj se nalaze stepenice ako je potrebno dali pravo služnosti (iako to možda nije ni potrebno, budući da su već od prije na tom mjestu postojale stepenice i svima je u interesu da se one obnove). Sada je prilika da se stepenice obnove, jer ako se to ne učini, ispast će da će svi iz drugih dijelova kvarta imati prilaz igralištu, a jedino sa sjeverne strane stanari zgrada u Blanju 43, 45, 46, 60 i 62 čiji je to inicijalno park sa starim dječjim igralištem bio i odakle je cijela ideja obnove potekla, pristup dječjem igralištu putem predmetnih stepenica neće imati. Usvajanjem i izvedbom navedenih prijedloga pomoglo bi da dječje igralište funkcionalno zaživi u punom sjaju.

Članovi Vijeća primili su pisani materijal mailom i na sjednici.

Vijećnik Šimunović usmeno informira nazočne o predmetu rasprave.

U raspravi sudjeluju svi prisutni članovi (6)

Vijeće jednoglasno sa 6 glasova donosi
Z A K LJ U Č A K

Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži dodatne zahvate vezane uz izgradnju dječjeg igrališta u Parku Blanje iza podsusedske ambulante.

_______________________________________________________________________________

2. Prijedlog - traži se čišćenje od izraslog korova na objektima u Podsusedu i traži mišljenje VGČ Podsused-Vrapče i adekvatne službi o rješavanju problematičnih nekretnina koje narušavaju izgled kvarta
Slijedi nabrajanje problematičnih objekata:
Ruševina Vile Hütter, Dvoriček 22 u vlasništvu je Grada (Posjedovni list br. 1494, na parceli k.č. 1093 k.o. Podsused), no postoje nesređeni imovinsko-pravni odnosi. S obzirom na postojeće stanje ugroženosti zdravlja i života građana, te ruglo u centru Podsuseda, grad treba sanirati teren.

Zapuštena ruševna kuća, Podsusedski trg 2, ruglo je u centru Podsuseda tik uz autobusnu stanicu za Zaprešić. Prema neslužbenim informacijama vlasnici su Željko Sandali (pod skrbništvom) i sestre Sanda i Kata.  
Zapuštena ruševna kuća, Sutinska vrela 10a, privatni posjed na kojem nitko ne živi, vlasnik navodno umro. Na k.č. 21, k.o. Podsused, kao posjednik upisan je Dragutin Puček, Pisarovina, Donja kupčina 351, a namjena zemljišta je oranica površine 647 m2. Na tu k.č. nadovezuju se istočno k.č. 22 i k.č. 23, istog posjednika. Objekt je ruglo u urbanoj sredini, a višekratno je utvrđena najezda glodavaca svih vrsta i veličina. Dvadesetak metara istočno od objekta, nalazi se bušotina termalne vode koju koriste građani. 
Zapušteni ruševni drveni objekt, bivši dućan, Podsusedsko dolje prije kbr. 26, predstavlja opasnost po sigurnost građana i ruglo u naselju. U katastru je kao posjednik nad zgradom od 52 m2, na k.č. 5971 k.o. Gornji Stenjevec, upisano Trgovačko poduzeće Črnomerec, Ilica 259. Pošto je objekt drveni i ne zapečaćen, u i oko njega igraju se djeca, a u neposrednoj blizini je i trafostanica, postoji opasnost od požara.

Napušteni ruševni objekt polazne stanice nekadašnje žičare za dovoz sirovine iz kamenoloma Bizek, bivše tvornice cementa u Podsusedu (slika stanja objekta nakon potresa 22.03.2020.) Objekt nadsvođuje glavnu prometnicu područja bivše tvornice cementa i potpuno se odvojio od matičnog objekta te prijeti izglednim rušenjem prilikom prvog slijedećeg jačeg potresa (drži se samo na jednoj stepenici na koju se naslanja svojom težinom). 

Kao preventivnu mjeru u slučaju eventualnih novih potresa, VMO Podsused predlaže u 1. fazi pregled statičara, ocjenu sigurnosti, postavljanje znakova upozorenja od opasnosti ili eventualne zabrane prometovanja uz objekt stare cementare zajedno s polaznom stanicom nekadašnje žičare i dimnjakom.   

Predsjednik vijeća MO Podsused u raspravi navodi još par objekata sličnih karakteristika u ulici Pijavišće gdje postoje još barem tri objekta u privatnom vlasništvu koji su zapušteni i neodržavani. Jedna kuća je već skoro srušena, a druga predstavlja prometno sigurnosni problem zbog živice koja raste iz dvorišta i smanjuje vidljivost na raskrižju i prolazak ulicom Pijavišće, a treća u istoj ulici, vlasnik je umro i objekt ostaje zapušten sa parkiranim automobilom u dvorištu.
Problem predstavlja i zapušteni stari grad Susedgrad koji bi isto tako trebalo očistiti od korova i izraslog bilja koje oštećuje ionako ruševne i potresom uzdrmane zidine stare gradine simbola Podsuseda.U tvrtki Zrinjevac postoje certificirani ljudi obućeni za uklanjanje korova oko zaštićenih kulturno povijesnih građevina pa bi bilo lijepo očistiti Stari grad od korova i zbog predstojećih kulturnih svečanosti koje se na jesen održavaju tamo.

Treba napomenuti i kamenolom u Podsusedskom dolju gdje se često dovodi i ostavlja razni otpad, kao i objekte u sklopu kamenoloma koji su ruševni, opasni, leglo raznih glodavaca i odlagališta otpada.

U raspravi sudjeluju svi prisutni članovi (6)

Vijeće jednoglasno sa 6 glasova donosi
Z A K LJ U Č A K

Vijeće MO Podsused moli Vijeće GČ Podsused-Vrapče da od nadležnog Gradskog ureda zatraži čišćenje izraslog korova područja na adresi Dvoriček 22 (Vila Hueter)
i Starog grada Susedgrada.
Vijeće MO Podsused moli Vijeće GČ Podsused-Vrapče da od nadležnog Gradskog ureda ili nadležne institucije zatraži mišljenje, savjet i uputu za rješenje problema vezanog za zapuštene, oronule i korovom obrasle privatne i sve druge objekte na području Podsuseda, Podsusedski trg 2 (zapuštena kuća), Sutinska vrela 10a (zapuštena kuća), Podsusedsko dolje prije kbr. 26 (bivši dućan), objekti u ulici Pijavišće, te VMO Podsused traži od VGČ Podsused -Vrapče i nadležnog gradskog ureda sigurnosnu procjenu objekta stare cementare, polazne stanice nekadašnje žičare na području bivše tvornice cementa i dimnjaka, te eventualne zabrane prometa kroz taj dio ili postavljanja znakova opasnosti ili sl.

S obzirom da navedeni objekti prema građanima predstavljaju izravnu zdravstvenu prijetnju zarazom, urušavanjem, požarom, te izrazito narušavaju urbanu sredinu, molimo da se predloženi zahvati uzmu hitno u razmatranje i rješavanje.  

Dovršeno u 20.00 sati. 




     
Zagreb, 06.07. 2021.
KLASA: 026-02/21-002/1077

URBROJ: 251-06-11-13-21-2

Zagreb, 06.07. 2021.

Zapisnik sastavio predsjednik

Vijeća Mjesnog odbora
Robert Šafranko

